1982L0471 — LT — 20.04.2009 — 007.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B TARYBOS DIREKTYVA 1982 m. birželio 30 d. dėl tam tikrų produktų, naudojamų gyvūnams šerti (82/471/EEB) (OL L 213, 21.7.1982, p.8)

iš dalies keičiamas:





iš dalies keičiamas:







(*) Šis aktas nebuvo skelbtas lietuvių kalba.









▼B

TARYBOS DIREKTYVA

1982 m. birželio 30 d.

dėl tam tikrų produktų, naudojamų gyvūnams šerti

(82/471/EEB)







EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą ( 1 ), atsižvelgdama į Europos Parlamento nuomonę ( 2 ), atsižvelgdama į Ekonomikos ir socialinių reikalų komiteto nuomonę ( 3 ), kadangi gyvulininkystės produkcijos gamyba užima labai svarbią vietą Bendrijos žemės ūkio sektoriuje ir kadangi patenkinami rezultatai didžiąja dalimi priklauso nuo tinkamų ir geros kokybės pašarų; kadangi pašarus reglamentuojančios taisyklės turi didelę įtaką žemės ūkio produktyvumo augimui; kadangi Bendrijoje dėl nuolat didėjančio gyvulininkystės produkcijos poreikio vis daugiau suvartojama pašarinių baltymų; kadangi šią didėjančią paklausą paskutiniais metais lydi žymus tam tikrų baltyminių pašarų pasiūlos sumažėjimas pasaulinėje rinkoje; kadangi dėl šios stokos pašarų pramonėje yra atliekami pakaitalų tyrimai, siekiant užtikrinti pasiūlą; kadangi valstybių narių įstatymų ar kitų teisės aktų dėl šių produktų nuostatų, jei tokios yra, pagrindiniai principai skiriasi; kadangi jie tiesiogiai veikia bendrosios rinkos kūrimą ir funkcionavimą ir todėl turėtų būti suderinti; kadangi pakaitalų gamyboje yra taikomi nauji techniniai procesai ir dėl to pageidautina reglamentuoti šių pašarų arba jų sudedamųjų dalių pakaitalų pateikimą rinkai, nurodant, kokius kiekvienos grupės atskirus produktus leidžiama naudoti ir kokiomis sąlygomis; kadangi, prieš priskiriant naują produktą prie vienos iš tokių grupių, būtina nustatyti, ar jo maistinė vertė atitinka reikalaujamą; kadangi turi būti nustatyta, kad šie produktai, naudojami protingai, nesukelia kenksmingų pasekmių žmonių ar gyvūnų sveikatai arba aplinkai, taip pat nekenkia vartotojams suprastindami gyvulinės kilmės produktų skiriamuosius požymius; kadangi, siekiant užtikrinti, kad būtų laikomasi pagrindinių principų, nustatytų leidimui gauti, valstybė narė turėtų oficialiai pateikti dokumentų rinkinį apie produktų priklausymą tam tikroms grupėms; kadangi, siekiant palengvinti tokių medžiagų tyrimą, šie dokumentų rinkiniai turėtų būti parengti vadovaujantis bendrais nurodymais, kuriuos turi nustatyti Taryba ne vėliau kaip iki šios direktyvos taikymo dienos; kadangi iki Bendrijos sprendimo priėmimo reikėtų leisti, kad valstybėse narėse laikinai tebegaliotų nacionaliniai leidimai suteikti produktams, nenurodytiems direktyvos priede, arba konkretiems produktams, tam tikrais atvejais atitinkantiems kitas sąlygas; taip pat kadangi per dvejus metus nuo pranešimo apie šią direktyvą Bendrija turėtų priimti sprendimą dėl produktų, pagamintų iš Candida mieliagrybių ir gautų panaudojant n-alkanų junginius; kadangi šios direktyvos nuostatos turi būti taikomos ir nebaltyminių azoto junginių, kurie yra netiesioginis baltymų šaltinis, naudojimui; kadangi dėl šios priežasties reikėtų pakeisti 1970 m. lapkričio 23 d. Tarybos direktyvos 70/524/EEB dėl pašarų priedų ( 4 ), kuri laikinai reglamentuoja šios grupės produktų naudojimą, priedus; kadangi šių produktų maistingumas ir sauga nemažai priklauso nuo jų sudedamųjų dalių savybių, naudojimo sąlygų bei gamybos procesų; kadangi tam tikrais atvejais, siekiant apsaugoti vartotoją nuo sukčiavimo ir sudaryti sąlygas optimaliai panaudoti jam prieinamus produktus, būtina naudoti etiketes; kadangi, jeigu ketinama eksportuoti šiuos produktus arba pašarus, kuriuose yra šie produktai, į trečiąsias valstybes, jiems nederėtų taikyti Bendrijos nuostatų dėl minėtų produktų, nes tose valstybėse yra taikomi savi teisės aktai; kadangi, siekiant užtikrinti, kad būtų laikomasi šios direktyvos reikalavimų, kai šie produktai arba pašarai, kuriuose yra šių produktų, yra pateikiami rinkai, valstybės narės privalo numatyti tinkamas kontrolės priemones; kadangi šiuos reikalavimus atitinkantiems produktams arba pašarams, kuriuose yra šių produktų, gali būti taikomi tik šioje direktyvoje numatyti pardavimo apribojimai; kadangi yra labai svarbu nustatyti tinkamą Bendrijos procedūrą, siekiant pritaikyti priedo nuostatas ir reikalavimus dėl dokumentų apie tam tikrus produktus pateikimo, taip pat, kur būtina, nustatyti sudėties ir grynumo kriterijus bei fizines, chemines ir biologines šių produktų savybes, atsižvelgiant į mokslo ir technikos raidą; kadangi, siekiant suteikti visas reikiamas garantijas, priimta Bendrijos procedūra privalo tam tikrais priedo pakeitimo atvejais numatyti, kad būtų privalu konsultuotis su Komisijos įsteigtu Gyvūnų mitybos moksliniu komitetu ir Maisto produktų moksliniu komitetu; kadangi, jeigu gresia pavojus žmonių arba gyvūnų sveikatai, valstybės narės privalo išlaikyti teisę sustabdyti leidimą naudoti produktą arba pakeisti bet kurias su tuo susijusias nuostatas; kadangi tam, kad valstybė narė nepiktnaudžiautų tokia teise, galimi priedo pakeitimai, pagrįsti dokumentais, turėtų būti daromi Bendrijoje nustatyta skubos tvarka; kadangi, siekiant palengvinti šios direktyvos įgyvendinimą, turėtų būti taikoma tvarka, įtvirtinanti glaudų bendradarbiavimą tarp valstybių narių ir Komisijos Pašarų nuolatiniame komitete, įsteigtame Sprendimu 70/372/EEB ( 5 ), PRIĖMĖ ŠIĄ DIREKTYVĄ:







1 straipsnis

1. Ši direktyva taikoma produktams, kurie yra tiesioginiai arba netiesioginiai baltymų šaltiniai, gaunami taikant tam tikrus techninius procesus, ir kurie yra išleidžiami į apyvartą Bendrijoje kaip pašarai arba kaip pašarų sudedamosios dalys.

2. Ši direktyva nepažeidžia Bendrijos nuostatų, susijusių su:

a) pašarų priedais;

b) pašaruose esančių nepageidautinų medžiagų arba produktų maksimalaus kiekio nustatymu;

c) pesticidų likučių maksimalaus kiekio nustatymu produktuose, kurie naudojami žmonių arba gyvūnų maistui;

d) prekyba ►M14 ————— ◄ kombinuotaisiais pašarais;

e) pašaruose esančiais patogeniniais mikroorganizmais;

▼M11

f) pašarai, skirti konkretiems mitybos tikslams;

▼M14

g) pašarinių žaliavų buvimas apyvartoje.

▼M17

3. Ši direktyva netaikoma produktams, kurie yra tiesioginiai arba netiesioginiai baltymų šaltiniai ir kuriems taikomas 2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų ( 6 ).

▼B

2 straipsnis

Šiai direktyvai yra taikomi Tarybos direktyvos 70/524/EEB 2 straipsnyje nurodyti apibrėžimai.

3 straipsnis

1. Valstybės narės nurodo, kad pašarai, kurie priklauso vienai iš priede paminėtų produktų grupių arba kuriuose yra tokie produktai, gali būti parduodami rinkoje tik tada, jei:

a) toks produktas yra nurodytas priede;

b) visos priede nurodytos sąlygos yra įvykdytos.

2. Siekiant eksperimentinių arba mokslinių tikslų, valstybės narės gali numatyti išlygas šio straipsnio 1 dalies nuostatoms, jeigu atliekama tinkama oficiali ekspertizė.

▼M13

3. Valstybės narės reikalauja, kad 1995 m. gruodžio 22 d. Tarybos direktyvos 95/69/EEB, nustatančios pašarų sektoriuje veikiančių tam tikrų įmonių ir tarpininkų patvirtinimo ir įregistravimo sąlygas ir susitarimus ( 7 ) I skyriaus 1 poskyrio a dalyje nurodytus produktus galėtų išleisti įapyvartą tik tos įmonės ir tarpininkai, kurie atitinkamai tenkina minėtos direktyvos 2 arba 3 straipsniuose išdėstytas sąlygas.

▼M16

4. 3 dalis taikoma nepažeidžiant Direktyvos 95/69/EB 4 straipsnio 2 dalies.

▼B

4 straipsnis

1. Nepaisant 3 straipsnio 1 dalyje įtvirtintų nuostatų, valstybės narės turi teisę, kol bus priimtas 6 straipsnio reglamentuojamas sprendimas, toliau taikyti:

a) jų teritorijose iki šios direktyvos taikymo dienos išduotus leidimus produktams, kurie nėra įrašyti į priede nurodytas produktų grupes, išskyrus produktus, pagamintus iš Candida mieliagrybių ir gautus panaudojant n-alkanų junginius;

b) jų teritorijose iki tos dienos, kai buvo pranešta apie šią direktyvą, išduotus leidimus produktams, viena, pagamintiems iš Candida mieliagrybių bei gautiems panaudojant n-alkanų junginius, o antra, produktams, kurie yra įrašyti priedo 1.2.1 papunktyje, tačiau atitinkantiems kitokius reikalavimus nei nurodytieji priede.

2. Valstybės narės išsiunčia kitoms valstybėms narėms ir Komisijai tų produktų, kuriuos leidžiama jų teritorijose naudoti remiantis šio straipsnio 1 dalimi, sąrašą.

▼M8

3. In the territory of the former German Democratic Republic, the use in feedingstuffs of protein products obtained from yeast of the Candida genus cultured on n-alkanes shall not be prohibited until 31 December 1991. The Federal Republic of Germany shall ensure that the products in question are not dispatched to other parts of the Community.

▼B

5 straipsnis

1. Nepažeidžiant ženklinimo nuostatų, taikytinų gryniesiems ir kombinuotiesiems pašarams, valstybės narės nurodo, kad priede išvardyti produktai negali būti pardavinėjami kaip pašarai arba dedami į pašarus, išskyrus tuos atvejus, kai priede nurodyti duomenys yra užrašomi ant pakuotės arba konteinerio arba ant jų etikečių.

2. Valstybės narės nurodo, kad parduodant neįpakuotas medžiagas šio straipsnio 1 dalyje paminėti duomenys būtų įrašomi į lydraštį.

6 straipsnis

▼M22

1. Priedo pakeitimus, kurias reikia padaryti dėl mokslo ir technikos raidos, priima Komisija. Šios priemonės, skirtos iš dalies pakeisti neesmines šios direktyvos nuostatas, patvirtinamos pagal 13 straipsnio 3 dalyje nurodytą reguliavimo procedūrą su tikrinimu. Kai keičiami priedo 1.1 ir 1.2 punktuose nurodyti produktai, Komisija tariasi su Gyvūnų mitybos moksliniu komitetu ir Maisto produktų moksliniu komitetu.

Tačiau dėl 4 straipsnio 1 dalyje nurodytų produktų, pagamintų iš Candida mieliagrybių ir gautų naudojant n-alkanų junginius, Komisija priima sprendimą per dvejus metus nuo pranešimo apie šią direktyvą, pasitarusi su Gyvūnų mitybos moksliniu komitetu ir Maisto produktų moksliniu komitetu.

▼B

2. Priimant priedo pataisas, laikomasi tokių principų:

A. Produktas nėra įtraukiamas į priedą, nebent: a) ajis turi maistinę vertę, nes aprūpina gyvūną azotu ir baltymais; b) šie produktai, naudojami protingai, neturi kenksmingų pasekmių žmonių ar gyvūnų sveikatai arba aplinkai, taip pat nekenkia vartotojams, suprastindami gyvulinės kilmės produktų skiriamuosius požymius; c) pašaruose jį galima kontroliuoti.

B. Produktas yra išbraukiamas iš priedo, jeigu nesilaikoma bent vienos iš A dalyje nurodytų sąlygų.

▼M22

3. Kriterijus, leidžiančius apibūdinti šios direktyvos reglamentuojamus produktus – ypač jų sudėties, grynumo, fizinių, cheminių ir biologinių savybių, gali nustatyti Komisija, atsižvelgdama į mokslo ar technikos raidą. Šios priemonės, skirtos iš dalies pakeisti neesmines šios direktyvos nuostatas, ją papildant, patvirtinamos pagal 13 straipsnio 3 dalyje nurodytą reguliavimo procedūrą su tikrinimu.

▼B

7 straipsnis

1. Siekiant užtikrinti, kad priedo 1.1 ir 1.2 punktuose išvardyti produktai atitiktų 6 straipsnio 2 dalyje nustatytus principus, valstybės narės garantuoja, kad pagal tolesnes 2 dalies nuostatas parengti dokumentų rinkiniai būtų oficialiai nusiunčiami valstybėms narėms, Komisijai ir Komisijos įsteigtų mokslinių komitetų nariams, jeigu yra reikalaujama, kad su tokiais komitetais būtų konsultuotasi.

2. Remdamasi Komisijos pasiūlymu, Taryba nustato gaires, kurių reikia laikytis, rengiant šio straipsnio 1 dalyje paminėtus dokumentų rinkinius, kad būtų galima pradėti šias gaires taikyti ne vėliau kaip šios direktyvos įsigaliojimo dieną.

Šių gairių pataisos, kurias būtina padaryti dėl mokslo ir technikos raidos, yra atliekamos ►M22 pagal 13 straipsnio 2 dalyje nurodytą reguliavimo procedūrą su tikrinimu ◄ .

3. Pareiškėjui pagrįstai pareikalavus, valstybės narės, Komisija ir kiti šio straipsnio 1 dalyje paminėti dokumentų rinkinių gavėjai užtikrina, kad ta informacija, kurios atskleidimas galėtų neigiamai paveikti pramoninės arba komercinės nuosavybės teises, būtų konfidenciali.

Pramoninės ir komercinės slaptumas nėra taikomas:

— produkto pavadinimui bei sudėčiai, ir bet kokiai informacijai, susijusiai su substratu ir mikroorganizmais,

— fizinėms, cheminėms ir biologinėms produkto savybėms,

— farmakologiniam, toksikologiniam ir ekologiniam-toksikologiniam duomenų aiškinimui,

— pašaruose esančių produktų analitiniams monitoringo metodams.

8 straipsnis

1. Jeigu dėl svarbių priežasčių, susijusių su naujais duomenimis arba nauju esančių duomenų įvertinimu jau priėmus šias nuostatas, valstybė narė nustato, kad vienas iš priede nurodytų produktų arba tokio produkto panaudojimas bet kuriomis nustatytomis sąlygomis gali pakenkti žmogaus arba gyvūno sveikatai, nors jis ir atitinka šios Direktyvos nuostatas, valstybės narės gali laikinai sustabdyti arba apriboti šių nuostatų taikymą savo teritorijoje. Ji nedelsdama apie tai praneša kitoms valstybėms narėms ir Komisijai bei pateikia tokio sprendimo priežastis.

2. Komisija kuo greičiau išanalizuoja valstybės narės nurodytas priežastis ir Pašarų nuolatiniame komitete pasitaria su valstybėmis narėmis, o po to Komisija nedelsdama pateikia savo nuomonę ir imasi tinkamų veiksmų.

▼M22

3. Jeigu nusprendžia, kad siekiant išspręsti 1 dalyje minėtas problemas ir užtikrinti žmonių arba gyvūnų sveikatos apsaugą, šią direktyvą būtina iš dalies keisti, Komisija patvirtina tokias priemones. Šios priemonės, skirtos iš dalies pakeisti neesmines šios direktyvos nuostatas, patvirtinamos pagal 13 straipsnio 4 dalyje nurodytą skubos procedūrą. Šiuo atveju apsaugos priemones priėmusi valstybė narė gali jas taikyti tol, kol įsigalios šie pakeitimai.

▼B

9 straipsnis

Kalbant apie prekybą tarp valstybių narių, 5 straipsnyje nurodyti duomenys pateikiami bent viena iš paskirties valstybės oficialių kalbų.

10 straipsnis

Valstybės narės užtikrina, kad, tiek, kiek tai yra susiję su priede nurodytais produktais ir jų ženklinimu etiketėmis, tiems pašarams, kurie atitinka šios direktyvos nuostatas, yra taikomi tiktai šioje direktyvoje nurodyti prekybos apribojimai.

11 straipsnis

Valstybės narės užtikrina, kad gyvuliniams produktams nebūtų įvesti jokie prekybos apribojimai dėl šios direktyvos taikymo.

12 straipsnis

Valstybės narės imasi visų būtinų priemonių, siekdamos užtikrinti, kad pašarų atitikimas šios direktyvos reikalavimams būtų oficialiai kontroliuojamas, bent jau paimant mėginius pateikimo rinkai metu.

▼M19

13 straipsnis

1. Komisijai padeda pagal Reglamento (EEB) Nr. 178/2002 ( 8 ) 58 straipsnį įsteigtas Maisto grandinės ir gyvūnų sveikatos nuolatinis komitetas, toliau - Komitetas.

2. Kai daroma nuoroda į šį straipsnį, taikomi Sprendimo 1999/468/EB ( 9 ) 5 ir 7 straipsniai, atsižvelgiant į jo 8 straipsnio nuostatas.

Sprendimo 1999/468/EB 5 straipsnio 6 dalyje nustatytas terminas yra trys mėnesiai.

▼M22

3. Jei yra nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnio nuostatas.

▼M22

4. Jei yra nuoroda į šią dalį, taikomos Sprendimo 1999/468/EB 5a straipsnio 1, 2, 4 bei 6 dalys ir 7 straipsnis, atsižvelgiant į jo 8 straipsnio nuostatas.

▼M22 —————

▼B

15 straipsnis

Visos Direktyvos 70/524/EEB I priedo K dalies ir II priedo Db dalies nuorodos į nebaltymines azotines sudedamąsias dalis yra išbraukiamos.

16 straipsnis

Ši direktyva yra netaikoma tiems pašarams, kuriuos ketinama eksportuoti į trečiąsias valstybes, jeigu tokį ketinimą patvirtina bent atitinkama informacija.

17 straipsnis

Per dvejus metus nuo šio pranešimo apie šią direktyvą valstybės narės priima įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai.

▼M8

However, the Federal Republic of Germany may until 31 December 1991 derogate from the labelling provisions in Article 5 for feedingstuffs produced in the territory of the former German Democratic Republic.

▼B

18 straipsnis

Ši direktyva yra skirta valstybėms narėms.









Priedas







1 2 3 4 5 6 7 Produktų grupės pavadinimas Produktų pavadinimas ►M1 Maistinės medžiagos paskirtis arba mikroorganizmo nustatymas ◄ Maistinės medžiagos substratas (jei yra, jo specifikacijos) Produkto sudėtis Gyvūnų rūšys Specialiosios sąlygos 1. Baltymai, gaunami iš šių mikroorganizmų rūšių 1.1.Bakterijos ▼M4 1.1.1.Metanolyje auginamos bakterijos 1.1.1.1.Baltyminis fermentavimo produktas, gautas naudojant Methylophilus methylotrophus kultūrą metanolio terpėje Methylophilus methylotrophus NCIB štamas 10 515 Metanolis — Neapdorotas baltymas: ne ma- žiau kaip 68 % — Atspindžio rodiklis: ne mažesnis kaip 50 — Kiaulės — Veršeliai — Naminiai paukščiai — Žuvys Nuorodos, daromos produkto etiketėje arba ant pakuotės: — produkto pavadinimas, — neapdoroto baltymo kiekis, — neapdorotų pelenų kiekis, — neapdorotų riebalų kiekis, — drėgmės kiekis, — naudojimo instrukcijos, — nuoroda „stengtis neįkvėpti“, ►M16 — nuo 2001 m. balandžio 1 d.: patvirtinimo numeris. ◄ Nuorodos, daromos kombinuotųjų pašarų etiketėje arba ant pakuotės, — produkto kiekis pašaruose. ▼M12 1.1.2.Gamtinėse dujose auginamos bakterijos 1.1.2.1.Baltyminis fermentavimo produktas, gautas gamtinių dujų terpėje naudojant Methylococcus capsulatus (Bath), Alcaligenes acidovorans, Bacillus brevis ir Bacillus firmus bakterijas, ir kurių ląstelės yra sunaikintos Methylococcus capsulatus (Bath) NCIMB tamas 11132 Alcaligenes acidovorans NCIMB tamas 12387 Bacillus brevis NCIMB tamas 13288 Bacillus firmus NCIMB tamas 13280 Gamtinės dujos: (apie 91 % metano, 5 % etano, 2 % propano, 0,5 % izobutano, 0,5 % n-butano, 1 % kitų komponentų), amoniakas, mineralinės druskos Nevalyti baltymai: ne mažiau kaip 65 % — Penimos kiaulės, nuo 25 iki 60 kg — Veršeliai,kurių svoris didesnis kaip 80 kg — Lašišos Nuorodos, daromos produkto etiketėje arba ant pakuotės: — pavadinimas: „fermentavimo produktas, gautas gamtinių dujų terpėje naudojant Methylococcus capslatus (Bath), Alcaligenes acidovorans, Bacillus brevis ir Bacillus firmus kultūrą“ — nevalytų baltymų kiekis, — nevalytos kalcinuotosios sodos kiekis, — nevalytų riebalų kiekis, — drėgmės kiekis, — naudojimo instrukcijos — didžiausia įdėjimo į pašarą norma: — — 8 % – penimos kiaulės, — 8 % – vereliai, — 19 % – lašišos (gėlas vanduo), — 33 % – lašišos (jūros vanduo), — nuoroda „stengtis neįkvėpti“, ►M16 — nuo 2001 m. balandžio 1 d.: patvirtinimo numeris. ◄ Nuorodos, daromos kombinuotųjų pašarų etiketėje arba ant pakuotės: — pavadinimas: „Baltyminis produktas, gautas vykdant gamtinių dujų fermentavimą bakterijomis“, — produkto kiekis paaruose. ▼B 1.2.Mielės ▼M21 1.2.1.Mielės, auginamos ant gyvulinės ar augalinės kilmės substrato Visos mielės — gautos iš mikroorganizmų ir substratų, išvardytų 3 ir 4 dalyse, — kurių ląstelės žuvo Saccharomyces cerevisiae Saccharomyces carlsbergiensis Kluyveromyces lactis Kluyveromyces fragilis Melasa, alkoholio gamybos atliekos, grūdai ir produktai, turintys krakmolo, vaisių sultys, išrūgos, pieno rūgštis, hidroliziuota augalinė ląsteliena Visos gyvūnų rūšys Candida guilliermondii Melasa, alkoholio gamybos atliekos, grūdai ir produktai, turintys krakmolo, vaisių sultys, išrūgos, pieno rūgštis, hidroliziuota augalinė ląsteliena Mažiausiai 16 % sausos medžiagos sudėtis Penimos kiaulės ▼B 1.2.2.Mielės, auginamos ant kitokių substratų nei nurodyta 1.2.1 1.3.Jūros dumbliai (Algae) — — 1.4.Žemesnieji grybai ▼M7 1.4.1.Produktai, gauti fermentavimo būdu gaminant antibiotikus 1.4.1.1.Miceliumas, šlapias šalutinis penicilino gamybos produktas, silosuojamas naudojant lactobacillus brevis,plantarum, sakė, collenoid bei streptococcus lactis penicilinui inaktyvuoti, ir apdorotas šiluma Azoto turintis junginys Penicillium chrysogenum ATCC 48271 Įvairūs angliavandenių ir jų hidrolizatų šaltiniai Azoto, išreikšto kaip nevalytas baltymas: ne mažiau kaip 7 % Atrajotojai, kiaulės Nuorodos, daromos produkto etiketėje arba ant pakuotės: — pavadinimas: „Miceliumo silosas, gautas gaminant peniciliną“, — azoto, išreikšto kaip neapdorotas baltymas, kiekis, — neapdorotų pelenų kiekis, — drėgmės kiekis, — gyvūnų rūšis arba kategorija, ►M16 — nuo 2001 m. balandžio 1 d.: patvirtinimo numeris. ◄ Nuorodos, daromos kombinuotųjų pašarų etiketėje arba ant pakuotės, pavadinimas: „Miceliumo silosas, gautas gaminant peniciliną.“ ▼M1 2. Nebaltyminiai azoto junginiai ▼M18 ————— ▼M1 2.2.Amonio druskos 2.2.1.Amonio laktatas, gautas fermentavimo būdu naudojant Lactobacillus bulgaricus CH3CHOHCOONH4 Išrūgos Azoto, išreikšto kaip neapdoroti baltymai: ne mažiau kaip 44 % Atrajojantieji (nuo atrajojimo pradžios) Nuorodos, daromos produkto etiketėje arba ant pakuotės: — pavadinimas „Amonio laktatas, gautas fermentavimo būdu“, — azoto, išreikšto kaip neapdoroti baltymai, kiekis, — neapdorota kalcionuotoji soda, — drėgmė, — gyvūnų rūšis arba kategorija. Nuorodos, daromos kombinuotųjų pašarų etiketėje arba ant pakuotės: — pavadinimas „Amonio laktatas, gautas fermentavimo būdu“, — produkto kiekis pašare, — baltymų, atitinkančių nebaltyminį azotą, procentinė dalis nuo suminio neapdorotų baltymų kiekio, — nuoroda naudojimo instrukcijoje į suminį nebaltyminio azoto kiekį, kuris kiekvienos gyvūnų rūšies arba kategorijos paros davinyje neturėtų būti viršytas. ▼M4 2.2.2.Amonio acetato vandeninis tirpalas CH3COONH4 – Amonio acetato: ne mažiau kaip 55 % Atrajotojai, nuo atrajojimo pradžios Nuorodos, daromos produkto etiketėje arba ant pakuotės: — žodžiai „Amonio acetatas“, — azoto ir drėgmės kiekis, — gyvūnų rūšis arba kategorija. Nuorodos, daromos kombinuotųjų pašarų etiketėje arba ant pakuotės: — žodžiai „Amonio acetatas“, — produkto kiekis pašare, — baltymų, atitinkančių nebaltyminį azotą, procentinė dalis nuo suminio neapdorotų baltymų kiekio, — nuoroda naudojimo instrukcijoje dėl suminio nebaltyminio azoto kiekio, kuris kiekvienos gyvūnų rūšies arba kategorijos paros davinyje neturėtų būti viršytas. ▼M10 2.2.3.Amonio sulfato vandeninis tirpalas (NH4)2SO4 – Amonio sulfato: ne mažiau kaip 35 % Atrajojantieji nuo atrajojimo pradžios) Nuorodos, daromos etiketėje arba ant produkto pakuotės: — žodžiai „Amonio sulfatas“, — azoto ir drėgmės kiekis, — gyvūnų rūšis, — jei tai jauni atrajojantieji, paros davinio norma negali viršyti 0,5 %. Nuorodos, daromos etiketėje arba ant kombinuotųjų pašarų pakuotės: — žodžiai „Amonio sulfatas“, — produkto kiekis pašare, — baltymų, atitinkančių nebaltyminį azotą, procentinė dalis nuo suminio neapdorotų baltymų kiekio, — nuoroda naudojimo instrukcijoje dėl suminio nebaltyminio azoto kiekio, kuris kiekvienos gyvūnų rūšies paros davinyje neturėtų būti viršytas, — jei tai jauni atrajojantieji, paros davinio norma negali viršyti 0,5 %. ▼M1 2.3.Aminorūgščių gamybos fermentavimo būdu šalutiniai produktai 2.3.1.Koncentruoti šalutinių produktų tirpalai, gauti gaminant L-glutamo rūgštį fermentavimo būdu su Corynebacterium melassecola Amonio druskos ir kiti azoto junginiai Sacharozė, melasa, krakmolo produktai ir jų hidrolizatai Azoto, išreikšto kaip neapdoroti baltymai: ne mažiau kaip 48 % Drėgmės: ne daugiau kaip 28 % Atrajojantieji (nuo atrajojimo pradžios) Nuorodos, daromos kombinuotųjų pašarų etiketėje arba ant pakuotės: — pavadinimas „L-glutamo rūgšties gamybos šalutiniai produktai“, jei tai 2.3.1 produktas, „L-lizino gamybos šalutiniai produktai“, jei tai 2.3.2 produktas, — azoto, išreikšto kaip neapdoroti baltymai, kiekis, — neapdorota kalcionuotoji soda, — drėgmė, — gyvūnų rūšis arba kategorija, ►M16 — nuo 2001 m. balandžio 1 d.: patvirtinimo numeris. ◄ Nuorodos, daromos kombinuotųjų pašarų etiketėje arba ant pakuotės: ►M2 ◄ — produkto kiekis pašare — baltymų, atitinkančių nebaltyminį azotą, procentinė suminio neapdorotų baltymų kiekio dalis. 2.3.2.Koncentruoti šalutinių produktų tirpalai, gauti gaminant L-liziną fermentavimo būdu su Brevibacterium lactofermentum. Amonio druskos ir kiti azoto junginiai Sacharozė, melasa, krakmolo produktai ir jų hidrolizatai Azoto, išreikšto kaip neapdorot baltymai: ne mažiau kaip 45 % Atrajojantieji (nuo atrajojimo pradžios) ▼M18 ————— ▼B Kiekis, nustatytas arba skelbiamas pagal 5 ir 7 skiltis, taikomas pačiam produktui.